**Kúpna zmluva č.**

**na nákup forenzných databáz, časť 3**

uzavretá podľa § 409 a nasl. Obchodného zákonníka a zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov ( ďalej len „zákon č. 343/2015 Z.z.) (ďalej len „Zmluva")

medzi zmluvnými stranami:

**Kupujúci:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Zastúpený: Mgr. Tomáš OPARTY

generálny riaditeľ sekcie ekonomiky MV SR, na základe plnej moci č. p. SL-OPS-2020/0011328-232 zo dňa 04.06.2020

IČO: 00151866

DIČ: 2020571520

Bankové spojenie: Štátna pokladnica

IBAN: SK7881800000007000180023

BIC/SWIFT kód: SPSRSKBA

(ďalej len „Kupujúci“)

**a**

Predávajúci :

IČO:

DIČ:

IČ DPH:

Zastúpený:

Bankové spojenie:

Zapísaný v obchodnom registri:

Osoby oprávnené konať vo veciach:

a) zmluvných

b) technických

Tel.:

E-mail:

(ďalej len „Predávajúci“)

(spolu aj ako „Zmluvné strany“)

**Úvodné ustanovenia**

Táto zmluva je výsledkom procesu verejného obstarávania postupom podľa § 7 ods. 1 písm. a) zákona   
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Predmet zákazky je realizovaný a financovaný v zmysle Národného programu Fond pre vnútornú bezpečnosť SK 2017 ISF SC2/NC6/A2/P1 a zdrojov štátneho rozpočtu.

A. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona   
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov vyhlásilo oznámením uverejnenom v Úradnom vestníku EÚ XXXXXXXXXXX č. XXXXXXX pod zn. XXXXXXXX, a Vestníku verejného obstarávania č. XXXXXX dňa XXXXXXX pod zn. XXXXXXX verejnú súťaž na realizáciu zákazky s názvom – Nákup forenzných databáz.

B. Na základe vyhodnotenia ponúk pre časť 3 predmetu zákazky bola ponuka predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky predávajúceho sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Zmluvu.

Kupujúci týmto vyhlasuje, že je spôsobilý túto dohodu uzatvoriť a plniť záväzky v nej obsiahnuté.

Predávajúci týmto vyhlasuje, že je spôsobilý túto dohodu uzatvoriť a plniť záväzky v nej obsiahnuté.

**Článok 1**

**Predmet dohody**

1.1. Predmetom tejto Zmluvy je záväzok Predávajúceho zabezpečiť nákup forenzných databáz pre potreby Kupujúceho (ďalej len „**Tovar**“), vrátane služieb súvisiacich s dopravou na miesto dodania, inštalácie, školenia obsluhy, vrátane manuálu a technickej dokumentácie v súlade s  dohodnutými technickými a funkčnými charakteristikami, technickými normami, všeobecne záväznými právnymi predpismi platnými na území Slovenskej republiky, v súlade s opisom predmetu zákazky a vlastným návrhom plnenia predmetu zákazky, ktorý tvorí prílohu č. 1 tejto Zmluvy.

1.2. Vlastnícke právo k predmetu Zmluvy prechádza na Kupujúceho dňom zaplatenia kúpnej ceny, t. j. pripísaním na účet Predávajúceho.

1.3. Predmet Zmluvy bude odovzdaný jeho úplným dodaním, inštaláciou, odskúšaním, inštruktážou obsluhy a protokolárnym prebratím Kupujúcim, čím naňho prejde nebezpečenstvo škody na predmet zákazky.

**Článok 2**

**Dodacie podmienky**

2.1. Predávajúci sa zaväzuje protokolárne odovzdať celý predmet Zmluvy Kupujúcemu v lehote najneskôr 6 mesiacov po nadobudnutí účinnosti tejto Zmluvy.

2.2. Miesto plnenia: Kriminalistický a expertízny ústav PZ, Sklabinská 1, 812 72 Bratislava.

2.3. Deň protokolárneho preberania predmetu zmluvy písomne alebo elektronicky oznámi predávajúci Kupujúcemu minimálne 3 pracovné dni vopred. Kupujúci sa zaväzuje predmet Zmluvy prevziať v oznámenom termíne.

2.4. Predávajúci Kupujúcemu dodá Tovar v bezchybnom stave, v stanovenej lehote na miesto plnenia a v požadovaných množstvách.

2.5. Konkrétnu dodávku predmetu Zmluvy budú zmluvné strany realizovať tak, že Predávajúci dodá predmet Zmluvy s originálom a dvoma kópiami dodacích listov/preberacích protokolov, z ktorých jednu kópiu Kupujúci Predávajúcemu, po odkontrolovaní dodaného sortimentu, množstva, ceny a kvality tovaru, potvrdí. Dodací list/preberajúci protokol bude tvoriť súčasť faktúry.

2.6. Kupujúci sa zaväzuje zabezpečiť podmienky vhodné na inštaláciu, odskúšanie a prevádzku predmetu Zmluvy podľa pokynov Predávajúceho.

2.7. Predávajúci sa zaväzuje uskutočniť v priestoroch Kupujúceho školenie zamestnancov Kupujúceho v slovenskom poprípade českom jazyku.

2.8. Po protokolárnom prebratí predmetu zmluvy a zaškolení, môže Kupujúci predmet Zmluvy riadne užívať a Predávajúci sa mu zaväzuje toto užívanie dňom protokolárneho prebratia umožniť.

**Článok 3**

**Kvalita Tovaru, záruka, zodpovednosť za vady a za škodu**

3.1. Zmluvné strany sa pri zodpovednosti za vady predmetu Zmluvy a nárokov z nich vyplývajúcich budú riadiť v súlade s príslušnými ustanoveniami Obchodného zákonníka.

3.2. Dodaný Tovar Predávajúci dodá Kupujúcemu bez vád. Dodaný Tovar alebo jeho časť môže Kupujúci odmietnuť prevziať, ak zistí preukázateľné vady dodaného Tovaru, nedostatočnú kvalitu Tovaru, rozdiel v množstve dodaného Tovaru a zámenu Tovaru v porovnaní s objednávkou a že dodaný Tovar nie je originál. Predávajúci je povinný na vlastné náklady dodaný Tovar odviezť z priestorov Kupujúceho a dodať mu nový Tovar. O neprevzatí Tovaru spíšu poverení zástupcovia zmluvných strán protokol, z ktorého bude zrejmý dôvod, pre ktorý Kupujúci dodávku odmietol prevziať a náhradný termín plnenia.

3.3. Kupujúci je povinný písomne oznámiť Predávajúcemu vady Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „**Uplatnenie záruky**“).

3.4. Predávajúci je počas záručnej doby povinný poskytovať servisné služby, a to technické prehliadky, overenie prístrojov, údržbu a opravy (chýb, ktoré neboli spôsobené nedbanlivosťou a neodborným používaním). Predávajúci všetky tieto úkony si započíta do celkovej ceny predmetu zákazky.

3.5. Predávajúci sa zaväzuje v prípade vady jednotlivých častí predmetu Zmluvy zabezpečiť odstránenie vady v pracovných dňoch do 72 hodín odo dňa oznámenia závady. V prípade, že nie je možné danú závadu odstrániť do stanoveného termínu (napr. z dôvodu nevyhnutného dodania náhradného dielu), je na písomnej dohode zmluvných strán stanovenie termínu odstránenia reklamácie.

3.6. Predávajúci zodpovedá za vady predmetu Zmluvy, záručná doba na prístrojové vybavenie je po dobu min. 24 mesiacov od protokolárneho prebratia celého predmetu Zmluvy Kupujúcim pokiaľ nie je výrobcom garantovaná dlhšia doba záruky.

3.7. V prípade uplatnenia reklamácie zo strany Kupujúceho záručná doba prestáva plynúť a dňom odovzdania

vymeneného Tovaru začína plynúť nová záručná doba.

Oznámenie o vadách musí obsahovať:

a) označenie Zmluvy a číslo Objednávky,

b) názov, označenie a typ reklamovaného Tovaru,

c) popis vady, alebo spôsob ako sa vada Tovaru prejavuje,

d) číslo dodacieho listu, resp. iné určenie času dodania, počet vadných kusov Tovaru z dodacieho listu.

3.8. Na nároky Kupujúceho z vád Tovaru sa vzťahujú ustanovenia Obchodného zákonníka. Voľbu nároku z vád Tovaru Kupujúci oznámi Predávajúcemu v zaslanom oznámení o vadách alebo bez zbytočného odkladu po tomto oznámení. V prípade oprávnenej reklamácie môže Kupujúci požadovať podľa svojho uváženia:

a) odstránenie chýb predmetu Zmluvy, ak sú opraviteľné,

c) výmenu Tovaru vykazujúcich vady za bezchybný Tovar,

d) dodanie chýbajúceho Tovaru.

Popri nárokoch ustanovených v tomto článku Zmluvy má Kupujúci nárok na náhradu škody.

3.9. Ak sa zmluvné strany nedohodnú inak, Predávajúci sa zaväzuje vyriešiť oprávnenú reklamáciu najneskôr do siedmich (7) dní od jej uplatnenia, tzn. od doručenia oznámenia o vadách. V prípade nedodržania tejto lehoty je Kupujúci oprávnený odstúpiť od Zmluvy v časti týkajúcej sa vadnej dodávky.

**Článok 4**

**Cena a predpokladané množstvo predmetu dohody**

4.1. Kúpna cena za Tovar je stanovená dohodou zmluvných strán v zmysle zákona Národnej rady Slovenskej republiky č.18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách. Podrobná špecifikácia ceny (s DPH, aj bez DPH) je obsahom prílohy č. 2, ktorá tvorí neoddeliteľnú súčasť tejto dohody.

4.2. Kúpna cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru (najmä náklady za Tovar, na obstaranie Tovaru, dovozné clá, dopravu na miesto dodania, vykládka Tovaru, inštaláciu, inštruktáž obsluhy, náklady na obalovú techniku, balenie a primeraný zisk, ako aj náklady na likvidáciu).

4.3. Kúpna cena za Tovar musí byť stanovená v mene EURO. K fakturovanej cene bude vždy pripočítaná DPH

stanovená v súlade s právnymi predpismi platnými v čase dodania Tovaru.

4.4. Maximálne jednotkové ceny za Tovar podľa Prílohy č. 2 tejto Zmluvy sú stanovené ako maximálne bez DPH pre jednotlivé položky, ktoré boli predmetom Ponuky. Maximálna celková cena tejto Zmluvy je uvedená v Prílohe č.2 tejto Zmluvy. Prípadná zmena ceny je možná len v prípadoch výslovne ustanovených v zákone č. 343/2015 Z. z.

**Článok 5**

**Platobné podmienky a fakturácia**

5.1. Faktúra, ktorú vystaví Predávajúci v dvoch vyhotoveniach až po dodaní Tovaru špecifikovaného v objednávke, musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry Predávajúceho bude originál/fotokópia preberacieho protokolu s vyznačením riadneho dodania Tovaru potvrdeného Kupujúcim. Predávajúci zároveň doručí vystavenú faktúru Kupujúcemu aj v elektronickej forme, ako súbor v textovo čitateľnej podobe.

5.2. Všetky faktúry budú uhrádzané výhradne bezhotovostne prevodným príkazom na účet Predávajúceho uvedený v záhlaví tejto Zmluvy. Bankové spojenie Predávajúceho uvedené na faktúre musí byť zhodné s bankovým spojením dohodnutým v Zmluve. Kúpna cena sa považuje za uhradenú dňom odpísania finančných prostriedkov z účtu Kupujúceho na účet Predávajúceho.

5.3. Kúpnu cenu za dodaný Tovar uhradí Kupujúci na základe faktúry do 30 dní odo dňa jej doručenia. Ak faktúra a jej prílohy nebudú obsahovať všetky dohodnuté náležitosti, Kupujúci môže takúto faktúru vrátiť Predávajúcemu s uvedením všetkých nedostatkov, ktoré sa majú odstrániť. V takomto prípade začne plynúť nová lehota splatnosti dňom riadneho doručenia opravenej faktúry Kupujúcemu.

5.4. V prípade že Kupujúci utrpí škodu spôsobenú Predávajúcim, Predávajúci sa túto škodu zaväzuje v plnom rozsahu Kupujúcemu nahradiť.

**Článok 6**

**Práva a povinnosti zmluvných strán**

6.1. Predávajúci prehlasuje, že predmet zmluvy nie je zaťažený právami tretích osôb.

6.2. Predávajúci je povinný:

a) dodať predmet zmluvy Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne,

b) pred odovzdaním predmetu zmluvy zabezpečiť vykonanie predpredajného servisu, inštaláciu, školenie

obsluhy a predviesť funkčnosť,

c) strpieť výkon kontroly/auditu/overovania súvisiaceho s dodávaným Tovarom a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú:

- poverení zamestnanci Zodpovedného orgánu,

- poverení zamestnanci Orgánu auditu

- poverení zamestnanci Najvyššieho kontrolného úradu Slovenskej republiky,

- poverení zamestnanci Úradu pre verejné obstarávanie Slovenskej republiky,

- riadne splnomocnení zástupcovia Európskej komisie, Európskeho úradu na boj proti podvodom a Európskeho dvora audítorov,

- osoby prizvané orgánmi uvedenými v písm. c) tohto bodu v súlade s príslušnými právnymi predpismi SR a ES.

6.3. Predávajúci sa zaväzuje v priestoroch Kupujúceho dodržiavať predpisy o ochrane pred požiarmi, ako aj predpisy v oblasti bezpečnosti a ochrany zdravia pri práci a iné všeobecne záväzné bezpečnostné predpisy platné v Slovenskej republike.

6.4. Kupujúci je povinný protokolárne prebrať bezchybný predmet zmluvy v deň určený Predávajúcim v oznámení podľa čl. 2 ods. 2.4. tejto Zmluvy a riadne a včas zaplatiť kúpnu cenu dohodnutú v čl. 4 tejto Zmluvy.

6.5. Predávajúci vykoná bezplatné zaškolenie obsluhy v mieste dodania predmetu Zmluvy, zabezpečí návody na

obsluhu v slovenskom alebo českom jazyku, zabezpečí bezplatný záručný servis v záručnej dobe, poskytne

bezplatné poradenstvo a ďalšie vzdelávanie k predmetu zmluvy a zabezpečí odstránenie vady v pracovný deň do 72 hodín odo dňa oznámenia závady.

6.6. V Prílohe č. 3 sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

6.7. Predávajúci je povinný Kupujúcemu písomne oznámiť akúkoľvek zmenu údajov u subdodávateľov uvedených v Prílohe č. 3 a to bezodkladne.

6.8. V prípade zmeny subdodávateľa je Predávajúci povinný najneskôr do 5 pracovných dní odo dňa zmeny predložiť Kupujúcemu informáciu o novom subdodávateľovi a predmete subdodávky, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

6.9. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis – zákon č. 315/2016 Z. z. o registri partnerov verejného sektora a o zmene a doplnení niektorých zákonov.

6.10. Predávajúci zodpovedá za plnenie Zmluvy o subdodávke subdodávateľom tak, ak keby plnenie realizované na základe tejto Zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonaného na základe Zmluvy o subdodávke.

**Článok 7**

**Nadobudnutie vlastníctva**

Vlastnícke právo k dodanému Tovaru prechádza na Kupujúceho dňom dodania a prevzatia Tovaru Kupujúcim s vyznačením riadneho dodania Tovaru.

**Článok 8**

**Zmluvné pokuty a úroky z omeškania**

8.1. Ak je Predávajúci v omeškaní so splnením povinností podľa článku 2 tejto Zmluvy, je Kupujúci oprávnený požadovať od Predávajúceho zmluvnú pokutu vo výške 0,05 % z ceny Tovaru, z ktorého dodávkou je v omeškaní, a to za každý aj začatý deň omeškania. Zaplatením zmluvnej pokuty nie je dotknutý nárok Kupujúceho na náhradu škody.

8.2. V prípade omeškania Kupujúceho s úhradou faktúry, má Predávajúci právo za každý začatý deň omeškania

požadovať úrok z omeškania v zákonnom stanovenej výške.

* 1. V prípade omeškania Predávajúceho s výmenou alebo opravou Tovaru (článok 4. bod 4.10. tejto Zmluvy) má Kupujúci právo požadovať za každý začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.
  2. Zmluvnú pokutu zaplatí povinná zmluvná strana oprávnenej zmluvnej strane v lehote 15 kalendárnych dní odo dňa doručenia faktúry do sídla povinnej zmluvnej strany.

**Článok 9**

**Zánik Zmluvy**

9.1. Túto Zmluvu je možné ukončiť:

a) písomnou dohodou,

b) písomným odstúpením od tejto dohody,

c) písomnou výpoveďou.

9.2. Kupujúci ma právo odstúpiť od tejto Zmluvy, ak:

9.2.1 Kupujúci má 2 a viac oprávnených reklamácií k podstatnej časti dodávky Tovaru,

9.2.2 v čase jej uzavretia existoval dôvod na vylúčenie Predávajúceho pre nesplnenie podmienky účasti podľa § 32 ods. 1 písm. a) zákona č. 343/2015 Z.z.,

9.2.3 ak Zmluva nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,

9.2.4 subdodávateľ/subdodávatelia Predávajúceho nebol/neboli v čase uzavretia Zmluvy zapísaný v registri partnerov verejného sektora alebo ak bol/boli vymazaný z registra partnerov verejného sektora;

9.2.5 došlo k splneniu zákonných dôvodov na odstúpenie od Zmluvy (najmä § 19 zákona č. 343/2015 Z. z.),

9.2.6 Predávajúci koná v rozpore s touto Zmluvou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni,

9.2.7 proti Predávajúcemu sa začalo konkurzné konanie alebo reštrukturalizácia,

9.2.8 Predávajúci vstúpil do likvidácie,

9.2.9 pre Predávajúceho sa stane plnenie z tejto Zmluvy úplne nemožným.

9.3. Predávajúci má právo odstúpiť od tejto Zmluvy ak:

9.3.1 Kupujúci preukázateľným spôsobom neposkytuje Predávajúcemu potrebnú súčinnosť pri plnení tejto Zmluvy, a to ani po doručenom písomnom upozornení a poskytnutí primeranej lehoty na nápravu Predávajúcim,

9.3.2 Kupujúci poruší Zmluvu podstatným spôsobom, pričom za podstatné porušenie na strane Kupujúceho sa považuje omeškanie Kupujúceho s úhradou faktúry/faktúr o viac ako 60 dní po lehote jej/ich splatnosti.

9.4. Právne účinky odstúpenia od tejto Zmluvy nastávajú dňom doručenia písomného oznámenia odstupujúcej strany o odstúpení od tejto Zmluvy spolu s uvedením dôvodov odstúpenia druhej zmluvnej strane.

9.5. Vzájomne poskytnuté plnenia, poskytnuté do dňa odstúpenia od tejto Zmluvy si zmluvné strany ponechajú. Predávajúci má nárok na náhradu dôvodných a preukázateľne vynaložených nákladov do dňa odstúpenia od tejto Zmluvy.

9.6. Zmluvne strany majú právo túto Zmluvu písomne vypovedať a to aj bez udania dôvodu. Výpovedná lehota je tri (3) mesiace a začne plynúť prvým dňom mesiaca nasledujúcom po mesiaci, v ktorom bola výpoveď doručená druhej Zmluvnej strane.

**Článok 10**

**Osobitné ustanovenia a riešenie sporov**

10.1. Akákoľvek písomnosť alebo iné správy, ktoré sa doručujú v súvislosti s touto Zmluvou a objednávkou (každá z nich ďalej ako „**Oznámenie**“) musia byť v písomnej podobe;

- doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.

- Oznámenie poskytované Kupujúcemu bude zaslané na adresu uvedenú nižšie alebo inej osobe alebo

na inú adresu, ktorú Kupujúci priebežne písomne oznámi Predávajúcemu v súlade s týmto článkom Zmluvy:

Kupujúci: Ministerstvo vnútra Slovenskej republiky

k rukám:

email:

10.2. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Zmluvy:

Predávajúci:

k rukám:

email:

10.3. Oznámenie nadobúda účinnosť okamihom jeho prevzatia a má sa za prevzaté:

- v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom;

alebo

- v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo

- v čase jeho doručenia, ale najneskôr nesledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

10.4. Zmluvné strany si do 5 dní od nadobudnutia účinnosti tejto Zmluvy oznámia kontaktné osoby.

10.5. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.

10.6. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.

10.7. Ak ktorékoľvek z ustanovení tejto Zmluvy alebo objednávky bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie ( alebo jeho časť) nebude v rozsahu, ktorý je neplatný tvoriť časť tejto Zmluvy alebo objednávky, avšak zákonnosť, platnosť a vykonateľnosť zvyšných ustanovení Zmluvy zostane nedotknutá.

10.8. Zmluvné strany sa dohodli, že pohľadávky vyplývajúce z tejto Zmluvy môžu byť postúpené na tretie osoby len s predchádzajúcim písomným súhlasom dlžníka.

10.9. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Zmluvy a/alebo objednávky.

10.10. Zmeny a doplnky tejto Zmluvy je možné robiť len písomne vo forme dodatkov, ktoré sa po podpísaní obidvomi Zmluvnými stranami stávajú jej neoddeliteľnou súčasťou.

10.11. Práva a povinnosti zmluvných strán, pokiaľ táto Zmluva neupravuje inak, sa riadia ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike.

**Článok 11**

**Záverečné ustanovenia**

13.1. Táto Zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zmluvu uverejní Kupujúci.

13.2. Táto Zmluva je vyhotovená v piatich rovnopisoch s platnosťou originálu, dva rovnopisy zostanú Predávajúcemu a tri rovnopisy zostanú Kupujúcemu.

13.3. Zmluvné strany vyhlasujú, že si Zmluvu prečítali, jej zneniu porozumeli, že nebola uzatvorená v tiesni, ani za zvlášť nevýhodných podmienok a na znak súhlasu s jej obsahom ju vlastnoručne podpisujú.

**Prílohy:**

Príloha č. 1: Opis predmetu zákazky a vlastný návrh plnenia predmetu zákazky

Príloha č. 2: Štruktúrovaný rozpočet ceny

Príloha č. 3: Zoznam subdodávateľov

V Bratislave dňa …..................... V Bratislave dňa..................

**Za Predávajúceho: Za Kupujúceho:**

Ministerstvo vnútra SR